ILTAKOULU RY

PÖYTÄKIRJA

HALLITUKSEN KOKOUS 6/2015

Paikka: Päätalo KH 3

Aika: torstai 26.3. klo 12.00

Paikalla:

Mikko Lampo, puheenjohtaja

Petra Kantola, sihteeri

Merita Töttölä

Matleena Moisio

Sara Österberg

Vera Järvenreuna

Samuli Volanen

Markus Rahja

Ville Tynkkynen

Milla Toivanen

Aino Kattilakoski

Jari Mäkäläinen

1. Kokouksen avaaminen

Kokous avataan ajassa 12.08.

1. Kokouksen laillisuus ja päätösvaltaisuus

Kokous todetaan lailliseksi ja päätösvaltaiseksi.

1. Kokouksen pöytäkirjantarkastajien valinta

Pöytäkirjantarkastajiksi valitaan Markus Rahja ja Samuli Volanen.

1. Kokouksen esityslistan hyväksyminen

Lisätään *Kehitysyhteistyö ja kansainvälisyys* kohdaksi 7 ja *Tiedotus* kohdaksi 10. Siirretään *työelämä- ja alumnitoiminta* kohdaksi 8.

1. Ilmoitusasiat ja posti

Kevätkokouksen ajankohtaa siirretty maanantaihin 13.4. klo 18. Puheenjohtaja ilmoittaa paikasta myöhemmin ja lähettää kutsun. Hallituksen kuvaus pidetään 30.3. klo 14.

6. Talous

a. taloustilanne

Taloustilanne on tällä hetkellä 9255,86 e.

Viime kuun kirjanpito on tehty ja se täsmää.

b. laskut ja korvaukset

Maksetut laskut

Matleena Moisio: Megafonin paristoja, 6,60 e. Hyväksytty sähköisesti.

Milla Toivanen: Vuosijuhlalahja Boomille (lahjapullo ja sitruunoita). Talviolympialaisia varten kuohuviiniä voittajille, pitsaa kaikille, mitalit parhaille. Yhteensä 45,47e. Hyväksytty sähköisesti.

Maksamattomat laskut ja korvaukset:

Matleena Moisio: Talviolympialaisiin muovimukeja 1,99e.

Mikko Lampo: Kosmos Buranin vuosijuhlien illalliskortin hinnasta puolet eli 19,50e.

Katri Hyypiö (Cortex): Lavatanssibileiden ennakkoliput ja julisteet, 93e

Hyväksytään korvaukset.

c. kevään talouskatsauksen ajankohta

Ajankohdaksi päätetään to 7.5. klo 12.

1. Hallituksen sähköposti

Rahja ja Kantola ehdottavat vertailun pohjalta sähköposteille Gmailin palvelua, joka sisältää 10 sähköpostiosoitetta hintaan 4e/kk. Tarkoitus olisi käyttää sähköposteja ainejärjestön ulkopuolelle suuntautuvaan viestintään. Sisäiseen viestintään käytettäisiin edelleen yliopiston tarjoamia sähköposteja. Sähköpostiosoitteilla lisättäisiin järjestöstä ulospäin suuntautuvan viestinnän uskottavuutta ja tiedon kumuloitumista hallitusvaihdosten välillä.

Ehdotetaan sähköpostia seuraaville sektoreille:

* + Puheenjohtaja
  + Koulutuspolitiikka
  + Tiedotus
  + Rahastonhoitaja
  + Tapahtuma
  + Työelämä/ alumni
  + Kv (muodossa international)
  + Valmennuskurssi
  + Varainhankinta (muodossa yhteistyö)
  + Tutorointi

Vuosibudjetti sähköposteille tulisi olemaan 50e. Ehdotetaan käytettäväksi tiedotuksen budjettia. Ehdotetaan, että sähköpostit otetaan käyttöön heti niiden luomisen jälkeen. Yleisen tiedotuksen lisäksi siirtymäaikana käyttäjä siirtää vanhaan osoitteeseen tulevaan sähköpostiin tulevat viestit uuteen itse ja ilmoittaa muuttuneesta sähköposteista viesteissään.

Osoitteiden lopullinen muoto jätetään kokouksessa vielä harkintaan ja siirretään sähköisesti päätettäväksi. Päätetään osoitteiden loppuosaksi @iltakoulu.org.

Hyväksytään tiedotusbudjetin käyttö. Päätetään hankkia sähköpostit.

1. Työelämä- ja alumnitoiminta

Tulevista Tampereen työelämäekskursioista ensimmäiseen on ilmoittautunut 13 ja jälkimmäiseen 9 opiskelijaa. Ehdotetaan, ettei keväälle järjestetä lisää työelämätapahtumia niiden alhaisen kysynnän vuoksi. Ehdotus hyväksytään.

Iltakoulun kotisivuille halutaan alumni –osion yhteyteen lisätä kohdat liittyen tapahtumiin ja ryhmiin tai verkostoihin. Lisätään kotisivuille linkki alumnipankkiin, Facebook –ryhmiin ja alumninettiin. Pyritään edelleen tehostamaan alumnitoimintaa ja Iltakoulun roolia kokoavana elimenä.

Matleena Moisio ja Jari Mäkäläinen poistuvat ajassa 12.41.

1. Kehitysyhteistyö ja kansainvälisyys

Pamojalta saadun raportin mukaan Iltakoulun avustusrahoilla on ostettu patjoja, peittoja ja koulutarvikkeita. Projektia pidetään hyvänä ja konkreettisena. Toivotaan edelleen parempaa kommunikaatiota Pamojalta.

Kv-tutorointiin on saatu tähän mennessä 13 hakemusta. Haku päättyy sunnuntaina.

Österberg kertoo Tamyn järjestämän Ainejärjestöt loves internationals –tapahtuman sisällöstä. Tamy on toivonut, että ainejärjestöt huolehtisivat kansainvälisten pääaineopiskelijoiden tutoroinnista. Österberg selvittää Iltakoululle sopivaa kansainvälistä tutkinto-ohjelmaa tutoroitavaksi. Tutorointi tulee tapahtumaan kv-tutoroinnin ohella.

Päätetään tehdä enemmän yhteistyötä Tipsyn kanssa yhteisten tapahtumien muodossa. Tarkoitus on osallistaa vaihto-opiskelijoita paremmin toimintaan.

1. Tiedotus

Yliopiston avoimien ovien päivä järjestetään 6. toukokuuta. Tiedotusvastaava järjestää Iltakoulun osallistumisen tapahtumaan.

Kotisivuille tullaan lisäämään Facebook –elementti.

Facebookin profiilin esittelyyn lisätään lyhyt englanninkielinen esittely Iltakoulusta ja linkki kotisivuille.

Päätetään toteuttaa tämän hallituskauden aikana ruotsinkielinen osio Iltakoulun nettisivuille.

1. Ainejärjestötila ja tutorointi

Maisteritutor Eetu Kreivi on ehdottanut itselleen tutorparin rekrytointia. Kreivi hoitaa rekrytoinnin. Hyväksytään.

Tutortoiminta on lähtenyt hyvin liikkeelle, ensimmäinen kokous pidettiin 25.3.

Moccamaster Suomi on sponsoroinut Iltakoululle kahvinkeittimen. Päätetään, että aj-tilavastaava huoltaa koneen 2 viikon välein.

Jäsenistön päivystyskokeilu ei ole ottanut tuulta alleen siinä mielessä, ettei mahdollisuutta ole käytetty. Kokeilua pidetään tästä huolimatta hyvänä mahdollisuutena laajentaa aj-tilan käyttöä. Jatketaan toimintaa.

1. Varainhankinta ja ravintolayhteistyö

Varainhankintatoimikunta on tavannut tänään 26.3. ja tehnyt soittokierroksen. Suomalaisten yritysten taloustilanne näyttää huonolta, eikä valtiollisilla instituuteilla ole mahdollisuutta antaa verorahoin saatua varallisuutta ulos sponsorointina. Tämä hankaloittaa varainhankintatoimikunnan työtä. Toimintaa jatketaan ja jatkossa tullaan lähestymään paikallisia yrityksiä kasvotusten paremman tuloksen saavuttamiseksi.

Pubiyhteistyön suhteen Rahja on lähestynyt lukuisia paikallisia kohteita. Tällä hetkellä potentiaalisimmat vaihtoehdot ovat Artturi ja Kaijakka, joista jälkimmäisestä odotetaan tarjousta. Päätetään pubiyhteistyökumppanista seuraavassa kokouksessa.

Dorikselta on saatu maksu yhteistyöstä. Doriksen linkki on lisätty Iltakoulun nettisivuille.

Päätös haalarimerkkien designista ja 400kpl tilausmäärästä on tehty sähköisesti. Merkit tulevat myyntiin arviolta kolmen viikon kuluttua.

1. Vuosijuhlat

Cocktailtilaisuutta ei pidetä erikseen eri tiloissa juhlien sujuvuuden vuoksi. Budjettiarvio on tehty ja sen on katsottu pitävän. Lampo esitteli budjettiarvion. Lampo ehdottaa Komediateatteria pääjuhlapaikaksi. Hyväksytään.

1. Koulutuspolitiikka

Tampere 3 -kyselyyn saatiin 48 vastaajaa. Kyselystä on tehty yhteenveto ja se on lähetetty politologeille. Kooste on lisäksi lähetetty Tarja Sepälle ja Tapio Rauniolle. He ovat lähettäneet koosteen eteenpäin laajemmin henkilökunnan luettavaksi.

1. Kulttuuri

Lippu on edelleen perinnetyöryhmän agendalla. Pyritään hankkimaan laadukas ja tyylikäs lippu ainejärjestölle. Vaihtoehtoja selvitetään edelleen. Tällä hetkellä toimitusta selvitetään Virosta.

Historiikin kirjoittaminen etenee.

Vaaliveikkaus järjestetään muutamaa viikkoa ennen vaaleja. Vaaliveikkaus tullaan tänäkin vuonna ulottamaan myös henkilökunnalle. Viestiä lähetetään viikolla 15. Ehdotetaan palkinnon budjetiksi 10e. Hyväksytään.

16. Menneet tapahtumat

a. Talviolympialaiset 5.3.

Neljä joukkuetta osallistui tapahtumaan. Onnistunut ja hauska tapahtuma huonosta säästä huolimatta. Rastinpitäjiä ja kisailijoita oli yhteensä 38. Jatkolle liittyi lisää väkeä, kokonaisosallistujamäärä 58.

b. Teatteriekskursio 12.3.

Näytelmä vaihtui esiintyjän sairastapauksen vuoksi. Neljä iltakoululaista kävi katsomassa Kainon laulu -näytelmän.

c. JKK:n eduskuntavaalipaneeli 17.3.

Paneelissa lähes täysi sali, n. 200 osallistujaa. Onnistunut ja paljon kiitelty tapahtuma.

d. "Tule sellaisena kuin et ole" -yhteissitsit Reettoreiden ja Vostokin kanssa 19.3.

Osallistujia sitseillä 88, joista 33 iltakoululaisia. Onnistunut tapahtuma. Mukavat yhteissitsit.

Sara Österberg ja Samuli Volanen poistuvat ajassa 13.38.

17. Tulevat tapahtumat

a. Porraspoukkoilu 30.3.

Iltakoulu juoksee tänä vuonna Pispalan portaita Cortexin kanssa klo 19 alkaen.

b. Työelämäekskursio Tampereella 31.3.

Paikallisen työelämäiltapäivän vierailukohteina ovat Tampereen kaupungin Hallinto- ja talousryhmän alainen Viestintäyksikkö ja Kuntademokratian osasto sekä Aamulehden toimitus.

c. Mikael Agricola -iltama 9.4.

Paikaksi varmistunut Toas Ninansammon kerhotila. Ulkona grillitila, lämmitetään sään salliessa. Tapahtuma alkaa klo 18. Luvassa Agricola-aiheista ohjelmaa.

d. Lavatanssit 14.4.

Mainonta on aloitettu. Lipunmyynti alkaa ensi viikolla ympäri Tampereen korkeakouluja. 200 ennakkolippua, loput myydään ovelta.

e. AVI-eksku 15.4.

Iltakoulu tutustuu klo 9 alkaen Länsi- ja Sisä-Suomen aluehallintoviraston Tampereen toimipisteeseen.

f. Vaalivalvojaiset 19.4.

Halutaan tarjota iltakoululaisille mahdollisuus seurata vaaleja kollektiivisesti. Järjestetään valvojaiset iltakoululaisen luona.

g. Harjoitteluseminaari 27.4.

h. muut tulevat tapahtumat

JKY-puistofutis järjestetään 20.4., päätetään että Iltakoulu osallistuu.

Opiskelijan Tampereen olympiaadit 21.4. Iltakoululla on tapahtumassa miekkailurasti.

Päätetään osallistua VIP-Pesikseen.

18. Muut esille tulevat asiat

Matka Viroon on suunnitteilla vappua silmälläpitäen.

19. Seuraavan kokouksen ajankohta

Ajankohdasta tehdään päätös Doodlessa Iltakoulun Facebook-ryhmässä.

20. Kokouksen päättäminen

Kokous päätetään ajassa 13.48.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mikko Lampo, puheenjohtaja Petra Kantola, sihteeri

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Markus Rahja, pöytäkirjantarkastaja Samuli Volanen, pöytäkirjantarkastaja